فيصل المقداد سياسى و ديبلوماسى سورى, و وزير الخارجيه و المغتربين فى الجمهوريه العربيه السوريه. فيصل المقداد من مواليد قريه غصم التابعه لمحافظه درعا, اتولد يوم فى 5 فبراير سنة 1954. اجازه فى الاداب قسم اللغه الانجليزيه من جامعة دمشق سنة 1978 و دكتوراه فى الادب الانجليزى من جامعة شارل الرابع فى براج سنة 1992. انتقل الدكتور المقداد سنة 1994 للسلك الدبلوماسى فى وزارة الخارجيه بمنصب سكرتير اول فى اداره المنظمات الدوليه و المؤتمرات من 1994 لـ 1995, و سنة 1995 اتنقل للوفد الدائم السورى فى الامم المتحده و مثل سوريه فى مؤتمرات دوليه كتيره, كان نائب المندوب الدائم للجمهوريه العربيه السوريه فى الامم المتحده بنيو يورك من 1999 لـ 2003, و اترأس جلسات لمجلس الامن, كمان كان بمنصب نائب رئيس الجمعيه العامه للامم المتحده خلال الدوره التسعه و خمسين من 2004 لـ 2005 و اترأس اجتماعاتها. اتعين سفيرا لسوريا و مندوب دائم ليها فى الأمم المتحده سنة 2003, بعدها نائب وزير الخارجيه فى عهد الوزير وليد المعلم من سنة 2006 و حتى اتعيين وزير للخارجيه بمرسوم جمهورى صادر عن رئيس الجمهوريه السوريه بشار الأسد بتاريخ 22 نوفمبر 2020. وسام الاستحقاق من الملك الاسبانى خوان كارلوس الأول.